Document ID: /roh_data/filtered/fineweb-2-filterrobots_roh.jsonl.gz/2732

Diesch dis avant ch'il Cussegl grond cumenza la sessiun dettia gronda discordia – tant tar la cumissiun predeliberanta sco era tar las fracziuns da las partidas, scriva il comité en ina communicaziun.
Las persunas activas en la cultura teman che lur supplitga da rinforzar la cultura sfundria en il cumbat politic. Suenter sia sesida la gievgia appellescha il comité il venderdi perquai urgentamain al parlament, ch'il Grischun dovria ina promoziun substanziala da la cultura.
La revisiun totala da la lescha davart la promoziun da cultura è tractandada sco emprim affar suenter l’avertura da la sessiun da favrer, che dura dals 13 enfin ils 15 da favrer.
RR novitads 12:00